## El Consell acorda instar el Govern d'Espanya a implantar la Xarxa del Sistema Integral de Vigilància Exterior a la Comunitat Valenciana

*** Cal establir un sistema de vigilància exterior que detecte a llarga distància les embarcacions que s'aproximen al litoral valencià
* La Generalitat reitera la seua voluntat de garantir la seguretat de les fronteres i la seua prioritat de salvar vides**

El Consell ha acordat instar el Govern d'Espanya a implantar de manera efectiva la Xarxa del Sistema Integral de Vigilància Exterior en la Comunitat Valenciana, així com l'impuls, a la Unió Europea, de la inclusió de la Comunitat Valenciana en la missió Indalo, de l'Agència Europea per al Control de Fronteres (Frontex).

Es considera necessari establir un sistema integrat de vigilància exterior (SIVE) efectiu, amb la finalitat de detectar a llarga distància les embarcacions que s'aproximen al nostre litoral, identificar el tipus d'embarcació i els seus tripulants, amb la finalitat de garantir la seguretat de les fronteres de la Unió Europea, lluitar contra els traficants de persones i salvar vides entre altres.

En este sentit, la Generalitat reitera la seua voluntat de lluitar, en l'àmbit de les seues competències, contra el tràfic il·legal de persones i contra tots aquells que l'emparen i afavorixen.

Fecha: 19/09/2023